স্বলিখিত জীবনী
স্বলিখিত-জীবনী হল ১৮৯৬ খ্রিস্টাব্দে ভারতের প্রখ্যাত বাঙালি দার্শনিক  ভক্তিবিনোদ ঠাকুর নামে সুপরিচিত কেদারনাথ দত্ত ভক্তিবিনোদ লিখিত  আত্মজীবনী। গ্রন্থটি ১৯১৬ খ্রিস্টাব্দে প্রকাশ করেন তার পুত্র ললিতাপ্রসাদ দত্ত। বাংলার নবজাগরণে বিশিষ্ট চিন্তাবিদ এবং গৌড়ীয় বৈষ্ণবধর্মের একজন নেতৃস্থানীয় দার্শনিক, সাধক এবং আধ্যাত্মিক সংস্কারক ছিলেন ভক্তিবিনোদ ঠাকুর। দীর্ঘ এক শতাব্দী পর ২০২৩ খ্রিস্টাব্দের ১৫ ফেব্রুয়ারি গ্রন্থটি সংশোধিত আকারে পুন:মুদ্রিত হয়েছে কলকাতার ভক্তিবেদান্ত রিসার্চ সেন্টার ও  দে'জ পাবলিশার্সের উদ্যোগে।